**Točka 11.**

**Prijedlog**

**Odluke o ukidanju statusa javnog dobra**

**na k.č. 3757/7 K.O. Podhum**

 

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-11

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje „Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i donošenje **Prijedlog Odluke o ukidanju statusa javnog dobra na k.č. 3757/7 K.O. Podhum.**

 OPĆINSKI NAČELNIK

 OPĆINE JELENJE

 Robert Marčelja, bacc. oec.

PREDMET:

Odluka o ukidanju statusa javnog dobra na k.č. 3757/7 K.O. Podhum

PRAVNA OSNOVA:

Zakon o komunalnom gospodarstvu (”Narodne novine” broj 68/18, 110/18, 32/20).

PREDLAGATELJ: Općinski načelnik Općine Jelenje

IZVJESTITELJ: Pročelnica Jedinstvenog upravnog odjela

OBRAZLOŽENJE:

Stranka Koljančić Antonija iz Podhuma, Podhum 67 podnijela je zahtjev za otkupom čestice 3757/7, površine 20 m2, na kojoj se nalazi dio kuće sa okućnicom, u vlasništvu Koljančić Antonije i Koljančić Jasminke, sve radi provođenja postupka izdavanja rješenja o izvedenom stanju pri Uredu za prostorno uređenje, graditeljstvo i zaštitu okoliša Primorsko-goranske županije.

Zahtjevu je priložen Geodetski elaborat za potrebe provođenja promjena u katastru zemljišta izrađen u svrhu diobe ili spajanja katastarskih čestica na k.č. 3757/1 K.O. PODHUM, KLASA: 932-06/2023-02/670, URBROJ: 541-19-02/23-23-3 od 5. srpnja 2023., internog broja izvoditelja 2023-4 kojeg je izrađen od GEODETSKOG UREDA HULJEV d.o.o. za geodetske poslove iz Rijeke, Rješenje Državne geodetske uprave, područni ured za katastar Rijeka, KLASA: UP/I-932-07/23-02/526, URBROJ: 541-19-02/20-23-2 od 26. srpnja 2023., Izvadak iz zemljišne knjige za k.č. 3757/1 i Prijepis posjedovnog lista br. 1936 za k.č. 3757/7. Nastavno na primljeni zahtjev izvršen je izvid na terenu dana 25. svibnja 2023. godine kojem su prisustvovale stranke i geodeti iz Geodetskog ureda Huljev d.o.o. te zatraženo mišljenje ovlaštenih konzultanata Nekretnine d.o.o. za geodetske poslove iz Kostrene.

Iz navedene dokumentacije, provedenog terenskog izvida i pribavljenog mišljenja utvrđeno je da k.č. 3757/7, K.O. Podhum, površine 20 m2, u katastru zavedena kao put, javno dobro, nastala parcelacijom k.č. 3757/1 K.O. Podhum, predstavlja u naravi okućnicu (terasu) objekta - obiteljske kuće na adresi Podhum 67, koja se prema kopiji katastarskog plana nalazi k.č. 59 i i k.č. 62 u K.O. Podhum. Nakon provedbe geodetskog elaborata, ukoliko su ostvareni uvjeti propisani Zakonom o komunalnom gospodarstvu, u svrhu ishođenja Rješenja o izvedenom stanju, potrebno je ukinuti status javnog dobra kako bi stranka mogla otkupiti predmetnu česticu od Općine Jelenje.

Sukladno članku 62. Zakona o komunalnom gospodarstvu odluku o proglašenju komunalne infrastrukture javnim dobrom u općoj uporabi i odluku o ukidanju statusa javnog dobra u općoj uporabi komunalne infrastrukture donosi predstavničko tijelo jedinice lokalne samouprave. Odluka o ukidanju statusa javnog dobra u općoj uporabi komunalne infrastrukture ili njezina dijela može se donijeti ako je trajno prestala potreba za njezinim korištenjem. Nekretnina kojoj prestane status javnog dobra u općoj uporabi ostaje u vlasništvu jedinice lokalne samouprave odnosno pravne osobe koja obavlja komunalnu djelatnost. Predmetna odluka uz ostalo, mora sadržavati naziv i vrstu komunalne infrastrukture, podatak o katastarskoj i zemljišnoknjižnoj čestici i katastarskoj općini na kojoj se infrastruktura nalazi te nalog nadležnom sudu za upis statusa javnog dobra u općoj uporabi u zemljišne knjige odnosno za brisanje tog statusa ako se radi o infrastrukturi koja se upisuje u zemljišne knjige.

Slijedom navedenog, budući da predmetni dio nekretnine nema u naravi svojstvo javnog dobra, dakle niti nije put, već predstavlja dio obiteljske kuće sa okućnicom te s obzirom na činjenicu da se ovim ne utječe na put koji u naravi postoji na k.č. 3757/1 K.O. Podhum, čiji dio je prethodno predstavljala k.č. 3757/7, K.O.Podhum, a budući da je trajno prestala potreba za korištenjem tog dijela komunalne infrastrukture, predlaže se donošenje Odluke o ukidanju statusa javnog dobra na predmetnoj čestici kako je to opisano u predloženoj odluci.

Na temelju članka 62. stavka 1. Zakona o komunalnom gospodarstvu („Narodne novine" broj 68/18, 110/18 i 32/20) i članka 33. stavka 1. točke 3. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**O D L U K U**

**O UKIDANJU STATUSA JAVNOG DOBRA NA K.Č. 3757/7 K.O. PODHUM**

Članak 1.

Ukida se status javnog dobra u općoj uporabi na nekretnini u K.O. Podhum, oznake k.č.br. 3757/7 (adresa k.č.: Puti, način uporabe: put, površine 20m2, javno dobro) upisanoj u zemljišnoknjižni uložak broj PI K.O. Podhum, kod Općinskog suda u Rijeci – Zemljišnoknjižni odjel Rijeka, sve budući da je trajno prestala potreba za korištenjem kao javnog dobra te u naravi ta nekretnina predstavlja dio obiteljske kuće s okućnicom u naselju Podhum.

Članak 2.

Zemljišnoknjižni odjel Općinskog suda u Rijeci će u odnosu na nekretninu iz čl. 1 ove Odluke izvršiti brisanje statusa javnog dobra te izvršiti upis prava vlasništva na ime i u korist Općine Jelenje.

Članak 3.

Ova odluka stupa na snagu osmog dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz